സി. കൃഷ്ണൻ നായർ

സി. കൃഷ്ണൻ നായർ. (C.krishnan nair)
(27.10.1923-14.2.2009)

സ്വാതന്ത്ര്യസമര സേനാനി . അവിഭക്ത കമ്യൂണിസ്റ്റ് പാർട്ടിയുടേയും പിന്നീട് സി.പി.എമ്മിന്റേയും കേരള കർഷകസംഘത്തിന്റേയും ഓൾ ഇന്ത്യ കിസാൻ സഭയുടേയും സമുന്നത നേതാവ്. പിലിക്കോട് സ്വദേശി.  ജനങ്ങൾക്കിടയിൽ  വേരോടിയ പേര്. ഒരാൾ ഒരു പ്രസ്ഥാനത്തിൻ്റെ നേതാവായിരിക്കെ നീതിബോധം ധാർമ്മികത, സത്യസന്ധത, നിലപാട്, സുതാര്യത, കാര്യങ്ങൾ തുറന്നു പറയാനുള്ള ചങ്കൂറ്റം, ആജ്ഞാ ശക്തി  എന്നിവ കൊണ്ട് ഇല്ലാ മനുഷ്യരുടേയും നേതാവായിത്തീരുന്നതെങ്ങനെ എന്നതിൻ്റെ പാഠപുസ്തകം. ഒപ്പം എങ്ങിനെയാണ് ഒരു മഹാപ്രസ്ഥാനമുണ്ടായത് എന്ന ഓർമ്മിപ്പിക്കലും.
 
മുപ്പതുകൾക്കൊടുവിൽ രാഷ്ട്രീയ പ്രക്ഷോഭങ്ങളുടെ കേന്ദ്രവും അതിന്റെ ആശ യാടിത്തറയുമായിരുന്നു മലബാറും അവിഭക്ത കാസർകോട് താലൂക്കും. സമരപരമ്പ രകളുടെയും രാഷ്ട്രീയ വിദ്യാഭ്യാസത്തിൻ്റെയും പുതിയ പാഠങ്ങളിലേക്ക് സാധാരണ മനുഷ്യർ നിശ്ചയദാർഢ്യത്തോടെ ആകർഷിക്കപ്പെട്ടു. അക്കാലയളവിലെ ചരിത്രവും സാമൂഹികാനുഭവങ്ങളും ഒരു കൃതിയിലെന്നവണ്ണം പുതിയ തലമുറക്കു മുന്നിൽ തുറന്നുവെച്ചവരിൽ സി.കൃഷ്‌ണൻ നായരുടെ പേരിന് തിളക്കമാർന്ന സ്ഥാനമാണുള്ളത്. സമരമുന്നേറ്റങ്ങളിൽ സ്വയം ഇറങ്ങി നിൽക്കുക മാത്രമല്ല, അതിൻ്റെ ചലനങ്ങൾ പങ്കുവെക്കുന്നതിലും ഈ വിപ്ലവകാരി നിറഞ്ഞു നിന്നു.

ത്യാഗത്തിന്റെ, സഹനത്തിൻ്റെ, സേവനത്തിൻ്റെ പാതയിൽ അചഞ്ചലനായി സി. കൃഷ്ണൻ നായർ. അത്യുത്തര കേരളത്തിൻ്റെ രാഷ്ട്രീയ - സാമൂഹ്യ ജീവിതത്തിൽ നിർണ്ണായക സ്ഥാനം വഹിച്ച അതുല്യവ്യക്തിത്വം വികസനകാര്യങ്ങളിലെ ക്രാന്ത ദർശിത്വം, ഭരണരംഗത്തെ വിശാലമായ കാഴ്‌ചപ്പാട്, അനീതിക്കെതിരെ കലഹിക്കുന്ന കർക്കശക്കാരനായ രാഷ്ട്രീയ നേതാവ്, ആദർശത്തിൽ അടിയുറച്ച ആശയദാർഢ്യം കമ്യൂണിസ്റ്റ് കർഷക പ്രസ്ഥാനത്തിൻ്റെ നേത്യനിര പ്രവർത്തകരിലൊരാൾ; വിശേഷ ണങ്ങളിലും വർണനകളിലും ഒതുക്കാവുന്നതല്ല ആ മഹാവ്യക്തിത്വം.

അവിഭക്ത കണ്ണൂർ ജില്ലയിലും ഇന്നത്തെ കാസർഗോഡ് ജില്ലയിലും കൃഷ്‌ണൻനായരുടെ കാലടി പതിയാത്ത നാട്ടിടവഴികളും തെരുവോരങ്ങളുമില്ല. ഈ സാഹസിക യാത്രകളിലെ അനുഭവങ്ങളാണ് വികസന കാര്യത്തിൽ ശ്രദ്ധവെക്കാൻ അദ്ദേഹത്തിന്റെ ഗുരുനാഥൻ. പൊതുരംഗത്ത് അദ്ദേഹത്തിന്റെ സാന്നിദ്ധ്യം അനിവാര്യമാക്കുന്ന നിര വധി ഘടകങ്ങളുണ്ട്. ശരിയെന്ന് തോന്നുന്ന കാര്യങ്ങൾ ശക്തിയായ ഭാഷയിൽ പറ യുന്ന കാർക്കശ്യം വിമർശനത്തിനിടയാക്കിയിട്ടുണ്ടെങ്കിലും അനീതിക്കെതിരായ നിലപാടിൽ നിന്ന് വ്യതിചലിക്കാൻ ഒരിക്കലും അദ്ദേഹം തയ്യാറായിരുന്നില്ല.

1923 ഒക്ടോബർ 27ന് (1099 തുലാം 10) ചെമ്മഞ്ചേരി മാക്കം അമ്മയുടെയും പടിഞ്ഞാറ്റത്ത് അമ്പു അടിയോടിയുടെയും മകനായി കൊടക്കാട്ട് ജനിച്ചു. ഏക സഹോ ദരി മാധവി. കയ്യൂർ കേസിലെ പ്രതിയും സ്വാതന്ത്ര്യ സമര സേനാനിയുമായ മൊഴ ക്കോത്തെ കുറുവാടൻ നാരായണൻ നായരാണ് സഹോദരീ ഭർത്താവ്. കൃഷ്ണൻ നായർക്ക് ആറു വയസ്സുള്ളപ്പോൾ അമ്മ മരിച്ചു. 

 കരിവെള്ളൂർ ഹയർ എലിമെൻ്ററി സ്‌കൂളിൽ എട്ടാംതരം വരെ വിദ്യാഭ്യാസം. ഈ സ്‌കൂളാണ് പിന്നീട് മാന്യഗുരു യു.പി.സ്‌കൂളായി അറിയപ്പെട്ടത്.  

നന്നായി ഇംഗ്ലീഷ് കൈകാര്യം ചെയ്യുമായിരുന്ന കൃഷ്ണൻ നായർ അന്ന് സ്കൂൾ തലത്തിൽ നടന്ന പൊതു പരീക്ഷ രണ്ടാം റാങ്കോടെയാണ്   പാസ്സായതെങ്കിലും സാമ്പത്തിക പ്രതിസന്ധി മൂലം തുടർ പഠനം അവസാനിപ്പിക്കേണ്ടി വന്നു.
ബാലസംഘ ത്തിലൂടെ പൊതുരംഗത്തെത്തി. കോൺഗ്രസ്, കർഷക സംഘം, അഭിനവഭാരത യുവക് സംഘം എന്നീ പ്രവർത്തനങ്ങൾ സജീവമായിരുന്ന കരിവെള്ളൂരുമായുള്ള നിരന്തര സമ്പർക്കം കമ്യൂണിസ്റ്റാശയങ്ങൾ വേരോടാൻ ഹേതുവായി. പിലിക്കോട് പ്രദേശത്ത് ശക്തമായി വേരോടിയ ദേശീയ പ്രസ്ഥാനവും അദ്ദേഹത്തിന് വഴികാട്ടിയായി. 1930 ലെ കള്ള് ഷാപ്പ് പിക്കറ്റിംഗ്, വിദേശവസ്ത്ര ബഹിഷ്ക്കരണം തുടങ്ങിയ സമരമുഖങ്ങളിൽ പിലിക്കോടിന്റെ സ്ഥാനം പ്രഥമഗണനീയമായിരുന്നു. ഉപ്പുസത്യാഗ്രഹ സമരവളണ്ടിയർമാരായ പി.സി.കെ.ആർ.അടിയോടി, മുണ്ടവളപ്പിൽ കുഞ്ഞിരാമൻ, ടി.എസ്.തിരുമുമ്പ് തുടങ്ങിയവരുമായുള്ള സമ്പർക്കം കൃഷ്ണ്‌ണൻ നായരിലെ സ്വാതന്ത്രാഭിവാഞ്ചയെ ഊതിജ്വലിപ്പിച്ചു.

1931 മെയ് മാസത്തിൽ ഭഗത്സിങ്ങിനെ തൂക്കിലേറ്റിയതിനെതിരെ പിലിക്കോട്ടെ യുവാക്കൾ നടത്തിയ പ്രതിഷേധമാണ് കൃഷ്‌ണൻ നായർ പങ്കെടുത്ത ആദ്യപ്രകടനം. വി.പി.കൃഷ്ണൻ നായരാണ് മുദ്രാവാക്യം വിളിച്ചുകൊടുത്തത്. ചെറിയ പ്രകടനമായി രുന്നിട്ടും ചുറ്റുപാടും ഇത് വലിയ കോളിളക്കമുണ്ടാക്കി. ദേശീയ സംഭവവികാസങ്ങ ളിൽ പിലിക്കോടിൻ്റെ സ്ഥാനം അടയാളപ്പെടുത്താൻ ഈ പ്രകടനം ഉപകരിച്ചു. പി.സി. കുഞ്ഞികൃഷ്ണൻ അടിയോടിയുടെ പ്രേരണയാലാണ് എട്ടുവയസ്സുകാരനായ സി. കൃഷ്ണൻനായർ ആ പ്രകടനത്തിൽ പങ്കെടുത്തത്.

1936ൽ ബാലസംഘം പ്രവർത്തകനായാണ് പൊതുജീവിതത്തിൽ സജീ വമാകുന്നത് അന്ന് കൃഷ്ണൻ നായർക്ക് പ്രായം പതിമൂന്ന്. ബാലസംഘ ത്തിന്റെ ചരിത്രം ആരംഭിക്കൂ ന്നത് പിലിക്കോട്ട് നിന്നാ ണെന്നും അതിന്റെ സംഘാടകരിൽ പ്രധാനി സി ആ ണെന്നും അറിയുന്നവർ ചുരുക്കം.'കേരളത്തിലെ കമ്മ്യൂ ണിസ്റ്റ് പ്രസ്ഥാനം' ഒന്നാം ഭാഗത്തിൽ (പേജ് 216) എൻ.ഇ.ബാലറാം '1936 ൽ പിലിക്കോടാണ് (ഹോസ്‌ദുർഗ്ഗ്) ഒരു ബാലസമാജം ആവിർഭവിച്ചത്' എന്ന് രേഖപ്പെടുത്തിയിട്ടുണ്ട്. അതിൻറെ സംഘാടക രിൽ പ്രധാനി എന്ന നിലക്ക് കേരളത്തിൻ്റെ രാഷ്ട്രീയ ചരിത്രത്തിൽ നിർണായക സ്ഥാനം കൃഷ്ണൻനായർക്കുണ്ട്. തൊട്ടടുത്ത വർഷം ബാലസമാജത്തിൻ്റെ വാർഷികം എ.കെ.ജിയെയും മറ്റും പങ്കെടുപ്പിച്ചുകൊണ്ട് നടത്തി അതിൻ്റെ ഭാഗമായി അവതരി പ്പിച്ച നാടകത്തിന്റെ അരങ്ങിൽ കുടിയാൻ്റെ വേഷം കൃഷ്‌ണൻ നായർക്കായിരുന്നു. അണിയറയിൽ നാടകരചനയിലും അദ്ദേഹം പങ്കാളിയായിരുന്നു.

1938-ൽ പയ്യന്നൂർ ഹൈസ്‌കൂളിൽ നടന്ന സമരത്തിൽ പങ്കെടുത്തു. എൻ. സുബ്രഹ്മണ്യഷേണായിയുടെയും മറ്റും നേതൃത്വത്തിലായിരുന്നു ആ സമരം. ആ സമരത്തിൽ അവിടെ എത്തിച്ചേർന്നവരിൽ ഇ.കെ. നായനാരും ഉണ്ടായിരുന്നു. നായനാരെ ആദ്യ മായി പരിചയപ്പെട്ടത് അവിടെ വെച്ചായിരുന്നു. 1939-ൽ തളിപ്പറമ്പിനടുത്ത ബക്കളത്ത് നടന്ന ഇന്ത്യൻ നാഷനൽ കോൺഗ്രസ് സമ്മേളനത്തിൽ കൃഷ്‌ണൻ നായർ പ്രതിന് ധിയായി സംബന്ധിച്ചു. ആ പതിനാറു വയസ്സുകാരനിൽ രാഷ്ട്രീയ ദിശാബോധം വ്യക്ത മായി രൂപപ്പെടുത്താൻ ഈ സമ്മേളനത്തിനു കഴിഞ്ഞു. 1939-ൽ തന്നെയാണ് കൊടക്കാട് കർഷകസമ്മേളനവും അതിൻ്റെ ഭാഗമായി കുട്ടികളുടെ സമ്മേളനവും നടന്നത് അതിലും സിയുടെ ശക്തമായ സാന്നിധ്യം ഉണ്ടായിരുന്നു.

1940 മുതൽ സജീവ പ്രവർത്തകനായ കൃഷ്‌ണൻ നായർ  കമ്മ്യൂണിസ്റ്റ് പാർട്ടി അംഗമായി. പി.സി.കെ.ആർ.അടിയോടി, കീരന്തോട്ട് കൃഷ്‌ണൻ, വി.പി.കുഞ്ഞികൃഷ്ണൻ നായനാർ, പി.സി. കുഞ്ഞികൃഷ്‌ണൻ അടിയോടി എന്നിവരായിരുന്നു അന്നത്തെ പാർട്ടിസെൽ മെമ്പർമാർ. 1940 സെപ്‌തംബർ 15 കെ.പി.സി.സി. ആഹ്വാനം ചെയ്ത മർദ്ദന പ്രതിഷേധദിനം നീലേശ്വരത്ത് ഇതിൻ്റെ ഭാഗമായി പ്രകടനവും പൊതു യോഗവും നടന്നു. ആൽത്തറയിൽ ചേർന്ന പൊതുയോഗത്തിൽ സി. കൃഷ്ണൻ നായർ പ്രസംഗിച്ചു. ആ പതിനേഴുകാരൻ്റെ പ്രസംഗം ജനങ്ങളെ ആകർഷിച്ചു. പരിപാടി നിരീ ക്ഷിക്കാനെത്തിയ പോലീസുകാരിൽ പ്രസംഗം അമർഷവുമുളവാക്കി. ഒളിവിൽ പോയ തിനാൽ പ്രാസംഗികനെ അറസ്റ്റ് ചെയ്യാൻ കഴിഞ്ഞില്ല. പിന്നീട് കൃഷ്‌ണൻ നായരെ പിടികൂടുന്നത് കയ്യൂർ സമരത്തെ തുടർന്നാണ്.

1941 മാർച്ച്- കർഷകരുടെ പ്രശ്‌നങ്ങൾ സംബന്ധിച്ച് നീലേശ്വരം രാജാവിന്സമർപ്പിക്കാനുള്ള മെമ്മോറാണ്ടം പാർട്ടി നിർദ്ദേശപ്രകാരം തയ്യാറാക്കി കൃഷ്‌ണൻ നായർ 28-ന് വൈകുന്നേരം കയ്യൂരിലേക്ക് പുറപ്പെട്ടു, രാമൻചിറ കടന്നപ്പോൾ തന്നെ കയ്യൂരിലെ പ്രശ്ന‌ങ്ങളെക്കുറിച്ച് വിവരം ലഭിച്ചു. മറ്റു സഖാക്കളോടൊപ്പം മടങ്ങി വന്നു. കയ്യൂരിൽ നിന്നെത്തിയ പയ്യൻ കേളുനായരാണ് പുലർച്ചെ രണ്ടുമണിയോടെ കയ്യൂ രിൽ നടന്ന സംഭവങ്ങൾ വിശദമായി കൃഷ്‌ണൻ നായരെ അറിയിക്കുന്നത്. ശ്രദ്ധിക്ക ണമെന്ന് അദ്ദേഹം ഉപദേശിച്ചുവെങ്കിലും ഒളിവിൽ പോകാൻ പാർട്ടി നിർദ്ദേശം ലഭിക്കായ്കയാൽ അതത്ര കാര്യമാക്കിയില്ല.
18 വയസ്സ് തികയാത്തതിനാൽ  കയ്യൂർ കേസിൽ പ്രതി ചേർക്കപ്പെട്ടില്ലെങ്കിലും ആ സംഭവത്തിൻ്റെ പേരിൽ കൊടിയ മർദനമേറ്റു വാങ്ങേണ്ടി വന്നു. 1941 ഏപ്രിൽ 14ന് വിഷു നാളിലാണ് രാവിലെ ചെറുവത്തൂർ റെയിൽവെ സ്റ്റേഷനടുത്തു നിന്ന് കൃഷ്‌ണൻനായർ പിടിയിലായത്. ചെറുവത്തൂർ വെൽഫേർ സ്‌കൂളിലായിരുന്നു അന്ന് എം.എസ്.പി.ക്യാമ്പ്. രണ്ട് ദിവസം തുടർച്ചയായി മർദ്ദനം. പിന്നീട് വിട്ടയച്ചുവെങ്കിലും എല്ലാ ദിവസവും രാവിലെ ക്യാമ്പിൽ ചെന്ന് തല്ല് വാങ്ങണമായിരുന്നു. രണ്ടാഴ്‌ച നീണ്ടുനിന്നു ആ ഭീകരമർദ്ദനം. കുപ്രസിദ്ധനായ എം.എസ്.പി.ജമേദാർ മാധവൻ നമ്പ്യാർ, സബ്ബ് ഇൻസ്പെക്ടർ നിക്കോളാസ് എന്നിവരായിരുന്നു മർദ്ദനത്തിന് നേതൃത്വം നൽകിയത്. മോറാഴ സംഭവത്തിൽ പ്രതിഷേധിച്ച് നീലേശ്വരം ആൽത്തറയിൽ നടന്ന യോഗത്തിലെ പ്രാസംഗികനായിരുന്ന കൃഷ്ണൻനായരെ നിക്കോളാസ് പെട്ടെന്ന് തിരിച്ചറിഞ്ഞു. കൃഷ്‌ണൻ നായരുടെ നാക്ക് ബ്രിട്ടീഷ് ഭരണത്തിനെതിരെ ഇനിയൊരിക്കലും ചലിക്കരുതെന്നായിരുന്നു മാധവൻ നമ്പ്യാരുടെ കൽപ്പന. നീട്ടിപ്പിടിച്ച നാക്കിൽ ചൂരൽകൊണ്ട് പ്രഹരിക്കുകയായിരുന്നു. കാൽവെള്ളയിൽ ചൂരൽപ്രയോഗം, സാങ്കൽപ്പിക കസേരയിൽ ഇരുത്തിയുള്ള മർദ്ദനം തുടങ്ങിയ മുറകൾ. കാലിൽ സ്ക്രൂഡ്രൈവർ ഉപയോഗിച്ച് തുരന്ന പാട് കൃഷ്ണൻ നായരുടെ മരണം വരെയുണ്ടായിരുന്നു. അവിടെയും മനുഷ്യസ്നേഹത്തിൻ്റെ പ്രതീകമായി ചില പോലീ സുകാരെ കാണാൻ കഴിഞ്ഞു. അടികൊണ്ട് അവശനായി കിടന്നപ്പോൾ ചായ കൊടുത്തും കിഴിപിടിച്ചും സഹായിച്ച ഒരു നാരായണൻ നായരുണ്ടായിരുന്നു. പിന്നീടൊരിക്കലും അദ്ദേഹത്തെ കാണാൻ കഴിഞ്ഞില്ലെന്നായിരുന്നു കൃഷ്‌ണൻ നായരുടെ ദുഃഖം. തുടർന്നുള്ള പോലീസ് മർദ്ദനം ഒഴിവാക്കാനായി കുറച്ചുകാലത്തേക്ക് ഒളിവിൽ പോയി.

വിദ്യാഭ്യാസം കഴിഞ്ഞയുടൻ സൗത്ത് കാനറ ഡിസ്ട്രിക് ബോർഡിനു കീഴിൽ പടന്ന ജി.യു.പി. സ്‌കൂളിൽ അൺട്രെയിൻഡ് അധ്യാപകനായി ജോലി നോക്കിയിരുന്നു കൃഷ്ണൻ നായർ. ട്രെയിനിങ്ങിനുപോയി അധ്യാപകനാകാനായിരുന്നു ആഗ്രഹം. രാഷ്ട്രീയ പ്രവർത്തനത്തിന് അധ്യാപക ജീവിതം തുണയാകുമെന്നും അദ്ദേഹം കരുതി. കൊല്ലങ്കോട് രാജാവിന്റെ കീഴിലുള്ള ട്രെയിനിംങ്ങ് സ്‌കൂളിൽ പ്രവേശനവും ലഭിച്ചു. 1940-ൽ തന്നെ പൊതുരംഗത്ത് സജീവമായതോടെ അതു നടന്നില്ല. പിന്നീട് കയ്യൂർ സമരത്തെ തുടർന്ന് സംഘടനാ പ്രവർത്തനത്തിലുണ്ടായ അനിശ്ചിതാ വസ്ഥയുടെ കാലത്ത്, 1943-ൽ കൈതക്കാട് യു.പി. സ്‌കൂളിൽ ജോലിയിൽ പ്രവേശി ച്ചു. 6 രൂപയായിരുന്നു ശമ്പളം. മാനേജർ കൃത്യമായി ശമ്പളം നൽകിയിരുന്നില്ല. തോന്നുമ്പോൾ നൽകുന്ന ശമ്പളത്തിന് കാത്തുനിൽക്കാതെ അവിടത്തെ ഔദ്യോഗിക ജീവിതം അവസാനിപ്പിച്ചു. 1945-ൽ പുത്തിലോട്ട് യു.പി. സ്‌കൂളിൽ അധ്യാപകനായി. 1946-കൃഷ്ണൻ നായരെ അന്വേഷിച്ച് പോലീസ് സ്‌കൂളിൽ വന്നു. പോലീസ് വന്നിട്ടുണ്ടെന്ന വിവരം ഒരു വിദ്യാർത്ഥിയിൽ നിന്നറിഞ്ഞ ആ അധ്യാപകൻ ക്ലാസ്സിൽ നിന്ന് 'മുങ്ങി അതോടെ അധ്യാപക ജീവിതം അവസാനിച്ചു. സംഘാടന വൈഭവവമുള്ള കൃഷ്‌ണൻ നായരുടെ ജീവിതം ക്ലാസ് മുറിയിൽ തളച്ചിടപ്പെടാതെ പാർട്ടി അദ്ദേഹത്തെ മുഴുവാ സമയ പ്രവർത്തകനായി നിശ്ചയിച്ചു.
കർഷക സംഘത്തിൻ്റെ പ്രധാന പ്രവർത്തകനായ കൃഷ്‌ണൻനായർ 1946 മുതൽ തന്നെ കാസറഗ്രാഡ് താലൂക്ക് കർഷക സംഘത്തിൻ്റെ പ്രസിഡണ്ടായിരുന്നു. കാഞ്ഞങ്ങാട്ടെ കെ എം.കുമാരനായിരുന്നു സെക്രട്ടറി. ഇന്നത്തെ കാസർകോട് ജില്ല മുഴുവൻ ഉൾക്കൊള്ളുന്നതാണ് അന്നത്തെ താലൂക്ക് കമ്മിറ്റി ദീർഘകാലം പിലിക്കോട്ടെ പാർട്ടി സെക്രട്ടറി കൂടിയായിരുന്നു. 1942ൽ നടന്ന ഉദിനൂർ വിളകൊയ്ത്ത് സമരത്തിലുൾപ്പെടെ നിരവധി കർഷക സമരങ്ങളിൽ പങ്കുകൊണ്ടു. മലബാറിലെ കർഷക സമരങ്ങൾക്ക് പ്രചോദനമായ കോഴിക്കോട്ടെ കർഷക-കമ്യൂണിസ്റ്റ് പാർട്ടി സമ്മേളനത്തിൽ (1946) പങ്കെടുത്തു.

1946 ഒക്ടോബർ അവസാനത്തിലാണ് ചീമേനിയിൽ തോലും വിറകും സമരം നടക്കുന്നത്. ചീമേനി എസ്റ്റേറ്റിൽ നിന്നും തോലും വിറകും ശേഖരിക്കാനുള്ള അവകാ ശത്തിനുമേൽ അധികാരികൾ കൈവെച്ചപ്പോൾ സ്ത്രീകളെ സംഘടിപ്പിച്ച് നടത്തിയ സമരം ശ്രദ്ധേയമായിരുന്നു. ഈ സമരത്തിൻ്റെ മുൻനിരനേതാക്കളിൽ പ്രമുഖനായിരുന്നു.ടി.എസ്. തിരുമുമ്പ്, കൃഷ്ണ‌ൻനായർ. ടി കെ ചന്തൻ, പുതിയടവൻ ഗോവിന്ദൻ, നാപ്പയാൽ കുഞ്ഞമ്പു, , ഉണ്ണിയാടൻ നാരായണൻ നായർ എന്നിവരായിരുന്നു മറ്റ് നേതാക്കൾ. ഇവരെ പ്രതിചേർത്ത് പോലീസ് കേസ് ചാർജ്ജ് ചെയ്‌തു. പുത്തൂർ കോടതിയിലായിരുന്നു കേസ്. സൗത്ത് കാനറ അന്ന് മദിരാശി സംസ്ഥാനത്തിലായിരുന്നു. പുത്തൂർ കോടതിയിൽ ഹാജരാകാൻ ബേഡകം വനത്തിലൂടെ നടന്നു പോകുകയായിരുന്നു ആറു പേരും. രണ്ടര വർഷത്തിനു ശേഷം കേസ് ശിക്ഷിക്കാതെ വിട്ടു.

കരിവെളളൂർ (1946 ഡിസംബർ) സമരത്തിനാവശ്യമായ വളണ്ടിയർമാരെ റിക്രൂട്ട് ചെയ്യാൻ പിലിക്കോട്ടെ ചുമതല കൃഷ്‌ണൻ നായർക്കായിരുന്നു. പാർട്ടി പ്രവർത്തനവുമായി ബന്ധപ്പെട്ട് പെരിങ്ങാരയിലായിരുന്ന അദ്ദേഹം അവിടെ വെച്ചാണ് കൂണിയനിലെ വെടിവെപ്പും മറ്റു സംഭവങ്ങളുമറിയുന്നത്. 1946 ൽ കരിവെള്ളൂർ കേസുമായി ബന്ധപ്പെട്ട് സി.കൃഷ്ണൻ നായർക്കെതിരെ പോലീസ് വാറണ്ട് പുറപ്പെടുവിച്ചിരുന്നു. തുടർന്ന് സ്വാതന്ത്ര്യ ദിനത്തിനടുത്തു വരെ അദ്ദേഹം ഒളിവിലായിരുന്നു. ഒളിവിലിരുന്ന കൃഷ്ണൻ നായരാണ്  കരിവെള്ളൂർ സംഭവത്തിനു ശേഷം സ്ഥലം സന്ദർശിക്കാനെത്തിയ കേന്ദ്ര കമ്മറ്റിയംഗങ്ങളെ രഹസ്യമായി കരിവെള്ളൂരിലെത്തിച്ച് ഓരോ ഇടത്തും എത്തിച്ച് കാര്യങ്ങൾ വിശദീകരിച്ചു നൽകിയത്.
കരിന്തളം നെല്ലെടുപ്പ് കേസ്. നീലമന (കൊടക്കാട്) സ്വത്ത് പിടിച്ചെടുത്ത് കൃഷികാർക്ക് വീതിച്ചുനൽകിയത്, ആലപ്പടമ്പ നെല്ലെടുപ്പ് കേസ് എന്നിങ്ങനെ 1946-48 കാലത്തെ നിരവധി കർഷക സമരങ്ങളിൽ അദ്ദേഹം മുന്നണി പോരാളിയായിരുന്നു. അതേതുടർന്ന് വിവിധ കേസ്സുകളിൽ പ്രതിയാക്കപ്പെടുകയും ചെയ്‌തു.

1948 മെയ് മാസം- കൽക്കത്ത തീസിസ്സിൻ്റെ പേരിൽ കമ്യൂണിസ്റ്റ് നേതാക്കളെ വേട്ടയാടിപ്പിടിക്കുന്ന കാലം. സി. കൃഷ്ണൻ നായരെയും തടങ്കൽ തടവുകാരനായി വെല്ലൂർ ജയിലിൽ അടച്ചു. 28 മാസം നീണ്ട തടവുകാലം. എ.കെ.ജി., സി.എച്ച്. കണാരൻ, എം.കെ. കേളു, സി. കണ്ണൻ, പി.ആർ. നമ്പ്യാർ, സി. ഉണ്ണിരാജ, കെ. ദാമോദരൻ എന്നിവരോടൊപ്പം സഹതടവുകാരനായി കൃഷ്‌ണൻ നായരും. കമ്യൂണിസ്റ്റ് പാർട്ടിയെക്കുറിച്ചും അതിന്റെ നേതാക്കളെക്കുറിച്ചും കൂടുതൽ മനസ്സിലാക്കാൻ സഹായിച്ചത് ഈ ജയിൽ ജീവിതമാണ്. 1951-ൽ ജയിൽ മോചിതനായി.

തടവിൽനിന്നും പുറത്തുവന്ന കൃഷ്ണൻ നായർക്ക് പാർട്ടിയുടെയും കർഷകസംഘത്തിന്റെയും പ്രധാന ചുമതലകൾ ഏറ്റെടുക്കേണ്ടിവന്നു. 1941-ൽ പാർട്ടി കാർഡ് ലഭിച്ച സി. കൃഷ്ണൻ നായർ 1944 മുതൽ അന്നത്തെ കാസറഗോഡ് താലൂക്ക് പാർട്ടി കമ്മിറ്റി അംഗമാണ് 1948-ൽ പിലിക്കോട് ഫർക്കാ പാർട്ടി കമ്മിറ്റി സെക്രട്ടറിയായ അദ്ദേഹം 1952-ൽ അവിഭക്ത പാർട്ടി യുടെ കണ്ണൂർ ജില്ലാ കൗൺസിൽ അംഗമായി. ഇതേ കാലത്തുതന്നെ കർഷകസംഘ ത്തിന്റെ മുഖ്യചുമതലകളും വഹിച്ചു 1960-ൽ പാർട്ടിയുടെ നീലേശ്വരം മണ്‌ഡലം സെക്ര ട്ടറിയും കണ്ണൂർ ജില്ലാകമ്മിറ്റി അംഗമായും തെരഞ്ഞെടുക്കപ്പെട്ടു. 1964-ലെ പാർട്ടി പിളർപ്പിനെ തുടർന്ന് സി.പി.ഐ(എം)ൻ്റെ നിലേശ്വരം മണ്‌ഡലം സെക്രട്ടറിയും ജില്ലാ കമ്മിറ്റി അംഗമായും തെരഞ്ഞെടുത്തു.

ഇക്കാലത്ത് 1965-ലെ ഭക്ഷ്യസമരത്തിന് നേത്യത്വം നൽകി ഹൊസ്ദുർഗിൽ നടന്ന സമരത്തിനു നേരെ പോലീസിൻ്റെ ക്രൂരമർദ്ദനം. കൃഷ്ണ‌ൻ നായരുടെ വലതുകൈ യുടെ എല്ല് പൊട്ടി മൂന്നുമാസത്തെ ചികിത്സ നടത്തേണ്ടിവന്നു. 1966-69 കാലത്ത് പട ന്നകടപ്പുറത്തെ രേഖയില്ലാത്ത കൃഷിക്കാരുടെ അവകാശപ്രശനം ഉന്നയിച്ചുകൊണ്ടുള്ള പ്രക്ഷോഭത്തിന് നേതൃത്വം നൽകി. പ്രശ്നം പരിഹരിക്കുന്നതിന് നിരന്തരമായ ഇട പെടൽ അദ്ദേഹം നടത്തിയിട്ടുള്ള കാര്യം സിയുടെ ഡയറിയിൽ നിന്ന് വെളിപ്പെടു ന്നുണ്ട്. പഴയപഞ്ചായത്ത് കോടതിയിലും ലാൻ്റ് ട്രിബ്യൂണലിലും ഒരു വക്കീലിന്റെ റോളിലും അദ്ദേഹം തുടർച്ചയായി പ്രവർത്തിച്ചിട്ടുണ്ട്.1

ഇതിനിടയിൽ 1965 ജനുവരി ഒന്നിന് പിലിക്കോട് ഗ്രാമപഞ്ചായത്ത് പ്രസിഡന്റിന്റെ ചുമതലയും പാർട്ടി കൃഷ്‌ണൻ നായരെ ഏൽപ്പിച്ചു. 1000 സെപ്‌തംബർ 30 വരെ പ്രസി ഡന്റായി തുടർന്നു-നീണ്ട 24 വർഷക്കാലം. ഈ പ്രദേശത്തിൻ്റെ വികസനത്തിന് അസ്ഥി വാരമിട്ട കാലമാണത്. പഞ്ചായത്ത് പ്രസിഡൻ്റ് പ്രസിഡന്റ്റ് എന്ന എന്ന നില നിലയിൽ ബ്ലോക്ക് ഡെവല പ്പ്മെന്റ് കൗൺസിലിലും (ബി.ഡി.സി.) അദ്ദേഹം സജീവമായി ഇടപെട്ടുവന്നിരുന്നു.

ജന്മനാട്ടിൽ പഞ്ചായത്ത് പ്രസിഡൻ്റ് എന്ന നിലയിൽ പ്രാദേശിക വികസന രംഗത്ത് ഗൗരവമായി നേതൃത്വം നൽകുമ്പോൾ തന്നെ പാർട്ടി ഭാരിച്ച ഉത്തരവാദിത്വ ങ്ങൾ അതുല്യനായ ഈ സംഘാടകനെ ഏൽപ്പിച്ചുകൊണ്ടിരുന്നു. 1970-ൽ കൃഷ്ണൻ നായരെ പാർട്ടിയുടെ കാസർകോട് താലൂക്ക് സെക്രട്ടറിയായി നിയോഗിച്ചു. വടക്കൻ മണ്ണിൽ സി.പി.ഐ(എം) കെട്ടിപ്പടുക്കുന്നതിനുള്ള ചുമതല. കർഷകസംഘത്തിലും വലിയ ചുമതലകൾ നിർവ്വഹിച്ചു പോരുകയായിരുന്നു. അതിൻ്റെ ഭാഗമായി 1971-ൽ കൃഷ്ണൻ നായർ ലീഡറായി കർഷകസംഘത്തിൻ്റെ ജില്ലാ പ്രചരണജാഥ സംഘടി പ്പിച്ചു. ഈ ജാഥയെ കോൺഗ്രസ്സുകാർ ആലക്കോട് വെച്ച് ആക്രമിച്ചു. കൃഷ്‌ണൻ നായർക്ക് സാരമായി പരിക്കേറ്റു.

താലൂക്ക് പാർട്ടി സെക്രട്ടറി എന്ന നിലയിൽ കാസർകോട് കേന്ദ്രീകരിച്ച് പ്രവർത്തി ച്ചുകൊണ്ടിരിക്കുമ്പോഴാണ് 1975 ജൂണിൽ അടിയന്തരാവസ്ഥ പ്രഖ്യാപനം. അടിയന്ത രാവസ്ഥക്കെതിരെ കാസർകോട് നിരോധനം ലംഘിച്ച് പ്രകടനം സംഘടിപ്പിച്ചു.പോലീസ് ക്രൂരമായി ലാത്തിച്ചാർജ് ചെയ്‌തു. കൃഷ്‌ണൻ നായരുടെ നട്ടെല്ലിനും തലക്കും പരിക്കേറ്റു രണ്ടുമാസം ജിയിലിലടച്ചു. തടവുകാരെ കുടുസ്സുമുറിൽ അടച്ചതിനെതിരെ കാസറഗോഡ് സബ് ജയിലിൽ നിരാഹാര സത്യാഗ്രഹം തുടങ്ങി. തുടർന്ന് കണ്ണൂർ സെൻട്രൽ ജയിലിലേക്ക് മാറ്റി.   അടിയന്തരാവസ്ഥകാലത്ത് 1976-ൽ കണ്ണൂരിലെ മമ്പറത്തു വെച്ച് കോൺഗ്രസ്സുകാരുടെ ആക്രമത്തിനും ഇരയായി കോൺഗ്രസ് അതിക്രമത്തിൽ പരിക്കേറ്റ സഖാക്കളെയും തകർക്കപ്പെട്ട വീടുകളും സന്ദർശിക്കാൻ പോയപ്പോഴായിരുന്നു കൃഷ്‌ണൻനായരും മറ്റും ആക്രമിക്കപ്പെട്ടത്.

ഭൂപരിഷ്‌കരണ നിയമം വന്നപ്പോൾ കുടികിടപ്പ് നിയമപ്രകാരം  ലാൻ്റ്  ട്രിബ്യുണൽ മുമ്പാകെ കുടി കിടപ്പുകാരായ കർഷകരായ സാധാരണ മനുഷ്യർക്കു വേണ്ടി  ഹാജരായി സ്വയം വാദിച്ചാണ് അന്നത്തെ നീലേശ്വരം മണ്ഡലം (ഇന്നത്തെ നീലേശ്വരം അസംബ്ലി മണ്ഡലം)  സെക്രട്ടറിയായ കൃഷ്ണൻ നായർ    മണ്ഡലത്തിലങ്ങിങ്ങോളമുള്ള മനുഷ്യർക്ക്   സ്വന്തമായി ഭൂമി ലഭ്യമാക്കിയത്.

പാർട്ടി കർഷകസംഘം പഞ്ചായത്ത് ഭരണം എന്നീ ചുമതലകൾ നിർവ്വഹി ക്കുന്ന ഇക്കാലത്തുതന്നെ അദ്ദേഹം 'ദേശാഭിമാനി'യുടെ പ്രാദേശിക ലേഖകനുമായി. കാസർകോട് താലൂക്ക് മുഴുവനുമായിരുന്നു അന്നത്തെ റിപ്പോർട്ടിങ്ങ് ഏരിയ.  മൂന്നു 1945-70 കാലത്ത് ശ്രദ്ധേയമായ നിലയിൽ ആ കർത്തവ്യവും അദ്ദേഹം നിർവ്വഹിച്ചു പോന്നു.

1944-ൽ കാസർകോട് ജില്ല രൂപീകൃതമായതു മുതൽ പാർട്ടി ജില്ലാ സെക്രട്ടറി യേറ്റ് അംഗമായി 1986-ൽ പാർട്ടി സംസ്ഥാന കമ്മിറ്റി അംഗമായി. 1988-ൽ കർഷകസംഘം ജില്ലാ സെക്രട്ടറിയായി തുടർന്ന് അഖിലേന്ത്യാ കിസാൻസഭാ കൗൺസിലിലും അംഗമായി. 64 മുതൽ ദേശാഭിമാനി ഡയരക്ടർ ബോർഡ് അംഗമായും അദ്ദേഹം നിയോഗിക്കപ്പെട്ടു.

പാർട്ടി രംഗത്തെ ചുമതലകളോടൊപ്പം ഔദ്യോഗിക രംഗത്തും കൃഷ്ണൻനാ യർക്ക് പലതരത്തിലുള്ള ചുമതലകൾ പാർട്ടി ഏൽപ്പിക്കുകയുണ്ടായി. ദീർഘകാലം ഗ്രാമപഞ്ചായത്തു പ്രസിഡൻ്റായിരുന്നതുപോലെ. 1964 മുതൽ 1989 വരെ ലോക്കൽ ലൈബ്രറി അഡ്വൈസറി ബോർഡിലും അദ്ദേഹം അംഗമായിരുന്നു. 1977 മുതൽ നാലു വർഷക്കാലം കോഴിക്കോട് സർവ്വകലാശാല സെനറ്റിൽ അംഗമായിരുന്നു. 1078-82 കാലത്ത് കേരള കാർഷിക സർവകലാശാല ജനറൽ കൗൺസിലിലും അദ്ദേഹം മെമ്പറായിരുന്നു. 1947 മുതൽ 1991 വരെയും 1907 മുതൽ 2001 വരെയും രണ്ടുതവണ കേരള സംസ്ഥാന ഗ്രാമവികസന ബോർഡിൻ്റെ ചെയർമാനായി പ്രവർത്തിച്ചു. 1980-ൽ കേര ളത്തിൽ രൂപീകൃതമായ ജില്ലാ കൗൺസിലിൽ കാസർകോട് ജില്ലാ കൗൺസിലിൻ്റെ രണ്ടാമത്തെ പ്രസിഡൻ്റായി (1091-93) അദ്ദേഹം പ്രവർത്തിച്ചു. 1995-ൽ നിലവിൽ വന്ന പ്രഥമ കാസർകോട് ജില്ലാ പഞ്ചായത്തിൽ നീലേശ്വരം ഡിവിഷനെ പ്രതിനിധീകരിച്ച മെമ്പറായിരുന്നു അദ്ദേഹം ഗ്രാമപഞ്ചായത്ത് പ്രസിഡൻ്റായിരുന്ന കാലയളവിൽ ആദ്യം കണ്ണൂർ ജില്ലാ ഗ്രാമപഞ്ചായത്ത് അസോസിയേഷൻ്റെയും തുടർന്ന് കാസർകോട് ജില്ലാ ഗ്രാമപഞ്ചായത്ത് അസോസിയേഷൻ്റെയും ജില്ലാസെക്രട്ടറിയായിരുന്ന കൃഷ്ണൻ നായർ കേരള ഗ്രാമപഞ്ചായത്ത് അസോസിയോഷൻ്റെ സംസ്ഥാന നേതൃതലത്തിലും പ്രവർത്തിച്ചിരുന്നു.

കാസർകോട് ജില്ലയുടെ  വികസന കാര്യത്തിൽ കൃഷ്ണൻ‌നായരുടെ താല്‌പര്യവും പങ്കാളിത്തവും സർവാദരണീയമാണ്. പിലി ക്കോട് പ്രാദേശിക കൃഷിഗവേഷണ കേന്ദ്രത്തിൻ്റെ വിപുലീകരണമുൾപ്പെടെ നിരവധി കാര്യങ്ങളിൽ അദ്ദേഹത്തെ ഓർമ്മിക്കാതെ മുന്നോട്ടുപോകാനാവില്ല. ഗ്രാമവികസന
ബോർഡിനെ അലങ്കാരമായി കരുതിയിരുന്നവർക്കിടയിൽ അപവാദമായിരുന്നു അദ്ദേഹം, ജനങ്ങൾക്ക് ഉപകരിക്കുന്ന ഒട്ടേറെ കാര്യങ്ങൾ ചെയ്യാൻ പര്യാപ്‌തമാണ് ഈ വകുപ്പെന്ന് തെളിയിച്ചു. ജനകീയ പ്രശ്‌നങ്ങളിൽ ഉദ്യോഗസ്ഥർ കാട്ടുന്ന ഉദാസീന മനോഭാവത്തോട് സന്ധിചെയ്യാൻ ഒരിക്കലും തയ്യാറായിരുന്നില്ല. അവരോട് കയർത്തും കാര്യങ്ങൾ ബോധ്യപ്പെടുത്തിയും ജനപക്ഷത്ത് ഉറച്ചുനിന്നു.

തന്ത്ര പ്രധാനമായ പല തെരഞ്ഞെടുപ്പുകളിലും കണ്ണൂർ കാസറഗോഡ് ജില്ലയ്ക്ക് പുറത്ത്  പ്രത്യേക ചുമതലക്കാരനായിരുന്നു. അടിയന്തിരാവസ്ഥയെ തുടർന്ന് ഇന്ദിരാഗാന്ധി ചിക് മംഗ്ലൂരിൽ മത്സരിച്ചപ്പോഴും  നായനാർ മലമ്പുഴയിൽ മത്സരിച്ചപ്പോഴും   ആര്യാടൻ നിലമ്പൂരിൽ മത്സരിച്ചപ്പോഴുമെല്ലാം അവിടങ്ങളാൽ പാർട്ടി ചാർജുണ്ടായിരുന്നു.

"പഴയ മലബാർ പ്രദേശത്തെ കർഷക പ്രസ്ഥാനത്തിൻ്റെ പ്രധാന നേതാക്കന്മാ രിലൊരാളായിരുന്നു സി. കൃഷ്ണൻ നായർ, കാസർകോട് ജില്ലയുടെ വിവിധ ഭാഗ ങ്ങളിൽ കർഷക സംഘം രൂപീകരിക്കുന്നതിൽ മൂന്നിട്ടിറങ്ങി പ്രവർത്തിച്ച ഒരു വ്യക്തി യായിരുന്നു. മികവുറ്റ സംഘാടകൻ, പ്രക്ഷോഭകാരി, ഭരണാധിപൻ തുടങ്ങിയ നില കളിലെല്ലാം അദ്ദേഹം ശ്രദ്ധേയനായി വിദ്യാർത്ഥി പ്രവർത്തകനായിരുന്ന കാലം മുതൽ കൃഷ്ണൻ നായരുമായി ബന്ധപ്പെട്ട് പ്രവൃത്തിയെടുക്കുവാൻ എനിക്ക് അവ സരം ഉണ്ടായിട്ടുണ്ട്. നീലേശ്വരം നിയോജകമണ്‌ഡലത്തിൽ സഖാവ് ടി.കെ. ചന്തൻ പാർട്ടി സ്ഥാനാർത്ഥിയായി മത്സരിച്ച ഘട്ടത്തിൽ കയ്യൂർ പ്രദേശത്ത് തെരഞ്ഞെടുപ്പ് പ്രവർത്തനത്തിനുവേണ്ടി 3 ബൂത്തുകളുടെ ചുമതലയേറ്റെടുത്ത് പ്രവർത്തിക്കുവാൻ എന്നെ പാർട്ടി നിയോഗിച്ച ഘട്ടത്തിലാണ് ഈ സ്ഥലത്ത് തെരഞ്ഞെടുപ്പ് പ്രവർത്തനങ്ങൾ പരിശോധിക്കുവാൻ മണ്‌ഡലം കമ്മിറ്റിക്കു വേണ്ടി വന്നെത്തിയ കൃഷ്‌ണൻ നായരെ നേരിൽ പരിചയപ്പെടാൻ എനിക്ക് അവസരം ലഭിച്ചത്. തുടർന്ന് പാർട്ടി കമ്മിറ്റിയിലും കർഷക സംഘം കമ്മിറ്റികളിലും മറ്റ് വിവിധ പ്രവർത്തനങ്ങളിലും ഒന്നിച്ച് പ്രവർത്തിക്കാനുള്ള നിരവധി സന്ദർഭങ്ങൾ എനിക്ക് ലഭ്യമായിട്ടുണ്ട്
പഞ്ചായത്ത് പ്രസിഡന്റ്, ജില്ലാ കൗൺസിൽ പ്രസിഡന്റ്, റൂറൽ ഡെവലപ്പ്‌മെൻ്റ് ബോർഡ് ചെയർമാൻ തുടങ്ങിയ നിലകളിൽ പ്രവർത്തിച്ച സന്ദർഭങ്ങളിൽ തൻ്റെ സ്വതസിദ്ധമായ പ്രവർത്തന ശൈലി യിൽക്കൂടി തനതായ വ്യക്തിമുദ്ര പതിപ്പിക്കുവാൻ അദ്ദേഹത്തിന് കഴി ഞ്ഞിട്ടുണ്ട്. കാര്യക്ഷമതയായിരുന്നു സഖാവിന്റെ മുഖമുദ്ര.

സംഘടനാ രംഗത്ത് പാർട്ടി അച്ചടക്കം കാത്തുസൂക്ഷിക്കാൻ സദാ ശ്രദ്ധിച്ച സഖാവായിരുന്നു കൃഷ്‌ണൻ നായർ. പാർട്ടി താൽപര്യത്തിന് മുൻഗണന നൽകിക്കൊണ്ടുള്ള പ്രവർത്തനമാണ് സഖാവ് എല്ലാ ഘട്ട ത്തിലും നടത്തിയിരുന്നത്. സഖാവ് നായനാർ മലമ്പുഴയിൽ മത്സരിച്ച സന്ദർഭത്തിൽ അവിടെ തെരഞ്ഞെടുപ്പ് സംഘടനാപ്രവർത്തിനുവേണ്ടി സഖാവിനെ പാർടി പ്രത്യേകം നിയോഗിച്ചിരുന്നു. ഏത് ഉത്തരവാദിത്തം നൽകിയാലും പാർട്ടിക്കുവേണ്ടി അതേറ്റെടുക്കാനുള്ള സന്നദ്ധത സഖാവിനുണ്ടായിരുന്നു. പാർട്ടിയുടെ സംസ്ഥാന കമ്മിറ്റിയംഗമായി ദീർഘകാലം സഖാവ് പ്രവർത്തിച്ചിട്ടുണ്ട്. സങ്കീർണ്ണമായ ഒട്ടനവധി സംഘടനാ പ്രശ്നങ്ങൾ കൈകാര്യം ചെയ്യുന്നതിലും മറ്റ് വിവിധ വിഷയങ്ങൾ പരിശോധിക്കുന്നതിനുമുള്ള കമ്മീഷനുകളിലും സഖാവിനെ പാർട്ടി ഉൾപ്പെടുത്തിയിരുന്നു. അത്തരം ഉത്തരവാദിത്തങ്ങളെല്ലാം നീതിപൂർവ്വമായും പാർട്ടി താൽപര്യത്തിന് വിധേയമായും നിർവ്വഹിക്കാൻ സഖാവിന് കഴിഞ്ഞിരുന്നു." - കോടിയേരി ബാലകൃഷ്‌ണൻ

2004 ആയപ്പോഴേക്കും ശാരീരികമായ അവശതകളും രോഗവും സിയെ വല്ലാതെ ബുദ്ധിമുട്ടിച്ചു. 1975 ജൂണിൽ അടിയന്തരാവസ്ഥക്കെതിരായ പ്രകടനത്തിൻ്റെ പേരിൽ കാസർകോട്ട് പോലീസ് മർദ്ദനത്തിനിടയിൽ കൃഷ്‌ണൻ നായർക്ക് നട്ടെല്ലിനും തലക്കും സാരമായി പരിക്കേറ്റിരുന്നു. നട്ടെല്ലിനു സമീപം രക്തം കട്ടകെട്ടി രൂപപ്പെട്ട മുഴ 1985-ൽ ഓപ്പറേറ്റ് ചെയ്ത് നീക്കിയിരുന്നുവെങ്കിലും പിന്നീടും അത് പ്രയാസമുണ്ടാക്കി. അന്ന് തലക്കേറ്റ മർദ്ദനം പിൽക്കാലത്ത് ബ്രെയിൻ ഹാമറേജിന് ഇടയാക്കി. ജീവിതാവസാന കാലത്ത് ബ്രെയിൻ സെല്ലിനെ ബാധിച്ച രോഗത്തിൻ്റെ തുടക്കം അതിൽ നിന്നായിരുന്നു.
മലബാറിന്റെ,  കണ്ണൂർ - കാസറഗോഡ് ജില്ലകളുടെ ചരിത്രത്തിൽ നിന്ന് മാറ്റി നിർത്താൻ കഴിയാത്ത ആ പൊതുജീവിതത്തിന് 2009 ഫെബ്രുവരി 14-ന് വിരാമമായി.

Find sources: "സി. കൃഷ്ണൻ നായർ" –published in newspapers, books and various magzines,സി.പി എം പ്രസിദ്ധീകരിച്ച സ്‌മരണികയിൽ വന്ന ലഘുജീവചരിത്രം. മാതൃഭൂമി ദിനപത്രം - 15.2.2009, ദേശാഭിമാനി 15.2 2009, ദ ഹിന്ദു 15.22009, മലയാള മനോരമ 15.2.2009. ദ ഇന്ത്യൻ എക്‌സ്പ്രസ്സ് 15.2.2009